钦定古今图书集成/明伦汇编/官常典/第596卷 > 《与宰执札子》前人
## 钦定古今图书集成/明伦汇编/官常典/第596卷 > 《与宰执札子》前人

“熹辄输贱诚，上渎钧听。熹昨以前任妄议经界罪戾
自劾，乞罢新除湖南将漕恩命，伏蒙圣慈赦宥洗雪，
趣遣之官，训喻丁宁，反复勤至，疏贱小臣，何以得此？
所宜即日引道，以称所蒙，而脚气发动，异于常年，晓
夕呻吟，不能履地，委实不容起发前去。窃虑久稽诏
命，仰触雷霆之怒，已具状申尚书省，陈乞祠禄外，区”
区愚悃。欲望钧慈怜悯，早赐开陈，得谐卑愿，以活馀
年，千万幸甚。冒昧威严，俯伏俟罪。